
ΕΦΗΜΕΡΙΐ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

20 ΦΕΒΡΟΥΑΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ 

119 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση πολεοδομικής μελέτης περιοχής δήμου Ληξουρίου (Ν. 
Κεφαλληνίας) και τροποποίηση του ρυμοτομικού σχεδίου του 


ίδιου δήμου. 1 

Χαρακτηρισμός ως διατηρητέας της οικίας Νίκου Μπελογιάννη 
στην Αμαλιάδα (Ν. Ηλείας) και επιβολή όρων και περιορισμών 

δόμησης . 2 

Έγκριση τοπικού ρυμοτομικού σχεδίου στην εκτός σχεδίου περιο¬ 
χή «Σχολής Ευελπίδων» του δήμου Αθηναίων για τον καθορι¬ 
σμό κοινωφελών και κοινόχρηστων χώρων και καθορισμός 
όρων και περιορισμών δόμησης αυτών. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης περιοχής δήμου Ληξουρίου (Ν. Κε¬ 
φαλληνίας) και τροποποίηση του ρυμοτομικού σχεδίου του ίδιου 
δήμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) όπως τροποποι¬ 
ήθηκε με το ν. 1512/1985 (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6), 7 (παρ. 1, 2, 4 και 5) αυτού. 

2. Τις διατάξεις του ν. δ/τος 17.7.1923, όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9, 
29 και 70. 

3. Τις διατάξεις.του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

4. Την υπ’ αριθ. 39861/7371/1985 απόφαση του Υπουργού 
Χωροταξίας, Οικισμού και Περιβάλλοντος «Έγκριση γενικού πολεο- 
δομικού σχεδίου (Γ.Π.Σ.) οικισμού Ληξουρίου (Ν. Κεφαλλονιάς) 
(ΦΕΚ 273/Δ)». 

5. Την υπ’ αριθ. 161/1985 γνωμοδότηση του Δημοτικού Συμ¬ 
βουλίου Ληξουρίου. 

6. Την υπ’ αριθ. 9/1985 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος νομού Κεφαλληνίας. 

7. Την υπ’ αριθ. 982/1985 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 


Άρθρο 1. 

Εγκρίνεται α) η τροποποίηση του εγκεκριμένου ρυμοτομικού σχε¬ 
δίου Ληξουρίου στη νοτιοδυτική περιοχή και συγκεκριμένα στο οικοδο¬ 
μικό τετράγωνο 4 με τη διάνοιξη εντός αυτού πεζοδρόμου και τον 
καθορισμό τμήματός του σε χώρους νηπιαγωγείου και παιδικού σταθ¬ 
μού και β) το πολεοδομικό σχέδιο των περιοχών Σμπάρα-Αμμούσα 
στα δυτικά του ποταμού και στην περιοχή Βαρελάδα του ίδιου δήμου 
με τον καθορισμό οικοδομήσιμων χώρων, οδών, πεζοδρόμων, κοινο¬ 
χρήστων χώρων, χώρου Μουσείου, χώρων νηπιαγωγείου, παιδικού 
σταθμού, πνευματικού κέντρου γειτονιάς, όπως φαίνονται με χρώμα 
στα τέσσερα (4) σχετικά πρωτότυπα διαγραμματα σε κλίμακα" 
1:1000 που θεωρήθηκαν από τον Προϊστάμενο της Δ/νσης Πολεοδο- 
μικών εφαρμογών με την υπ’ αριθ. 85272/1985 πράξη του και που 
συνοπτικά τους αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός των οικοπέδων του δήμου 
Ληξουρίου (Ν. Κεφαλλονιάς) των οποίων το πολεοδομικό σχέδιο 
εγκρίνεται με το άρθρο 1 του παρόντος, όπως στα επόμενα άρθρα. 

Άρθρο 3. 

α) Στους οικοδομήσιμους χώρους ή σε τμήματα οικοδομήσιμων 
χώρων που χαρακτηρίζονται στα διαγράμματα με το στοιχείο Κ επι¬ 
τρέπεται οι χρήσεις επαγγελματικής στέγασης, λιανικού εμπορίου, 
εξυπηρετήσεων, αναψυχής και γενικής κατοικίας κατά την έννοια του 
από 23.1.80 π.δ. με αριθ. 81 (ΦΕΚ 27 Α) «περί ειδικών χρήσεων 
κλπ.» και όπως προσδιορίζεται στο επόμενο εδάφιο. 

β) Στους λοιπούς οικοδομήσιμους χώρους επιτρέπεται η χρήση γε¬ 
νικής κατοικίας δηλαδή κατοικιών, εμπορικών καταστημάτων για 
εξυπηρέτηση καθημερινών αναγκών της γειτονιάς, μικρών επαγγελ¬ 
ματικών εργαστηρίων, γραφείων και καφενείων μεγίστου εμβαδου 60 
τετρ. μέτρων. 

Επίσης επιτρέπονται νηπιαγωγεία, παιδικοί σταθμοί, πολιτιστικά 
κέντρα και ξενώνες μέχρι 50 κλίνες. 

Κατ’ εξαίρεση στο Ο.Τ. 242 επιτρέπεται η λειτουργία των υπαρχό¬ 
ντων εγκαταστάσεων οινοποιείου. 

Άρθρο 4. 

Στο πρόσωπο των οικοπέδων οικοδομημένων ή μη επιβάλλονται 
προκήπια πλάτους τεσσάρων (4) και πέντε (5) μέτρων, όπως φαίνεται 
στα ίδια διαγράμματα. 

2. Επιβάλλονται στοές πλάτους τριών (3) μέτρων καθ’ όλο το ύψος 
του ισογείου των οικοδομών που βρίσκονται στους οικοδομήσιμους 
χώρους με στοιχείο Κ καθψς και στο Πνευματικό Κέντρο γειτονιάς 
όπως φαίνεται στο ένα με αριθμό 2 από τα ως άνω διαγράμματα. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟΝ) 


Άρθρο 5. 

Τα ελάχιστα όρια εμβαδού και διαστάσεων καθώς και οι λοιποί 
όροι και περιορισμοί δόμησης των οικοπέδων ορίζονται κατά τομείς 
Γ1, Γ2, Γ3, Γ4 και Λ όπως φαίνονται στα σχετικά διαγράμματα ως 
'εξής: 

Α. Τομέας Γ1: 

1) Οικοδομικό σύστημα: Πανταχόθεν ελεύθερο. 

2) Ελάχιστο πρόσωπο: Δεκαπέντε (15) μέτρα. 

Ελάχιστο βάθος: Εικοσιπέντε (25) μέτρα. 

Ελάχιστο εμβαδόν: Τετρακόσια (400) τετρ. μέτρα. 

3) Κατά παρέκκλιση από την προηγούμενη παράγραφο θεωρούνται 
άρτια και οικοδομήσιμα τα οικόπεδα που κατά τη δημοσίευση του 
παρόντος διατάγματος έχουν: 

Ελάχιστο πρόσωπο: Δώδεκα (12) μέτρα. 

Ελάχιστο βάθος: Είκοσι (20) μέτρα. 

Ελάχιστο εμβαδόν: Διακόσια πενήντα (250) τερ. μέτρα. 

Μέγιστο ποσοστό κάλυψης των οικοπέδων πενήντα τοις εκατό 
(50%) της επιφάνειας τους. 

5) Συντελεστές δόμησης: Οκτώ δέκατα (0,8). 

6) Μέγιστος επιτρεπόμενος αριθμός ορόφων των κτιρίων δύο (2) 
με μέγιστο ύψος επτά και μισό (7,50) μέτρα. 

Β. Τομείς Γ2 και Γ3: 

1) Οικοδομικό σύστημα: Συνεχές. 

2) Ελάχιστο πρόσωπο: Δέκα (10) μέτρα. 

Ελάχιστο βάθος: Δεκαπέντε (15) μέτρα. 

Ελάχιστο εμβαδόν: Διακόσια (200) τετρ. μέτρα. 

3) Μέγιστο ποσοστό κάλυψης των οικοπέδων πενήντα τοις εκατό 
(50%) της επιφάνειας τους. 

4) Συντελεστές δόμησης: Οκτώ δέκατα (0,8). 

5) Μέγιστος επιτρεπόμενος αριθμός ορόφων των κτιρίων δύο (2) 
με μέγιστο ύψος επτά και μισό (7,50) μέτρα. 

6) Ειδικά για τον τομέα Γ3 επιτρέπεται η κατασκευή ανοικτού 
εξώστου (παταριού) χωρίς προσαύξηση του ως άνω καθοριζομένου 
ύψους. 

Γ. Τομέας Γ4: 

1) Οικοδομικό σύστημα: Των πτερύγων. 

2) Ελάχιστο πρόσωπο: Δεκατέσσερα (14) μέτρα. 

Ελάχιστο βάθος: Δεκαοκτώ (18) μέτρα. 

Ελάχιστο εμβαδόν: Διακόσια πενήντα (250) τετρ. μέτρα. 

Μέγιστο ποσοστό κάλυψης των οικοπέδων πενήντα τοις εκατό 
(50%) της επιφάνειας τους. 

4) Συντελεστής δόμησης οκτώ δέκατα (0,8). 

5) Μέγιστος επιτρεπόμενος αριθμός οροφών των κτιρίων δύο (2) 
με μέγιστο ύψος επτά και μισό (7,50) μέτρα. 

Δ. Τομέας Δ: 

1) Οικοδομικό σύστημα: Πανταχόθεν ελεύθερο. 

2) Ελάχιστο πρόσωπο: Δεκαπέντε (15) μέτρα. 

Ελάχιστο βάθος: Εικοσιπέντε (25) μέτρα. 

Ελάχιστο εμβαδόν: Τετρακόσια (400) τετρ. μέτρα. 


Μέγιστο ποσοστό κάλυψης των οικοπέδων πενήντα τοις εκατό 
(50%) της επιφάνειας τους. 

4) Συντελεστής δόμησης: Τέσσερα δέκατα (0,4). 

5) Μέγιστος επιτρεπόμενος αριθμός οροφών των κτιρίων δύο (2) 
με μέγιστο ύψος επτά και μισό (7,50) μέτρα. 

6) Ο Τομέας Δ ορίζεται ως Ζώνη Κοινωνικού Συντελεστή με κοι¬ 
νωνικό συντελεστή 0,8. 

Ε. Τομείς Γ1, Γ2, Γ3, Γ4 και Δ: 

1) Κατά παρέκκλιση των προηγουμένων διατάξεων θεωρούνται 
άρτια και οικοδομήσιμα τα οικόπεδα εφόσον: 

α) Υπήρχαν κατά τις 10.3.1982 και έχουν κατά τη δημοσίευση 
του παρόντος: 

Ελάχιστο πρόσωπο: Οκτώ (8) μέτρα. 

Ελάχιστο βάθος: Δώδεκα μέτρα. 

Ελάχιστο εμβαδόν: Εκατόν είκοσι (120) τετρ. μέτρα. 

β) Δημιουργούνται μετά την οριστική πράξη εφαρμογής της πολεο- 
δομικής μελέτης και προέρχονται από τις εισφορές σε γη σύμφωνα με 
το άρθρο 8 του ν. 1337/83 και έχουν τα ελάχιστα όρια εμβαδού και 
διαστάσεων που προβλέπονται στο προηγούμενο εδάφιο α. 

2) Επίσης κατά παρέκκλιση των διατάξεων των προηγουμένων 
παραγράφων Α, Β, Γ και Δ ορίζεται συντελεστής δόμησης ένα και 
εξήντα εκατοστά (1,60) και μέγιστο ποσοστό κάλυψης ογδόντα τοις 
εκατό (80%) για οικόπεδα που υπήρχαν στις 10.3.1982 και έχουν 
εμβαδόν μικρότερο από εκατόν πενήντα (150) τετρ. μέτρα αφού αφαι- 
ρεθεί το εμβαδόν της εισφοράς σε γη εφόσον η συνολική επιφάνεια 
οροφών δεν υπερβαίνει τα εκατόν είκοσι (120) τετρ. μέτρα. 

3) Το κατά τα ανωτέρω καθοριζόμενα μέγιστο ύψος των κτιρίων 
προσαυξάνεται κατά 2 μέτρα και εβδομήντα εκατοστά (2,70) με την 
υποχρεωτική κατασκευή στέγης, κλίσης 15% έως 50%. Η στέγη δεν 
είναι υποχρωτική για τα ειδικά κτίρια. 

4) Απαγορεύεται η κατασκευή ανοικτών εξωστών εκτός από τον 
Τομέα Γ3. 

5) Για όλους τους τομείς επιπλέον των ανωτέρω έχουν εφαρμογή 
οι διατάξεις του άρθρου 2 του από 16.2.1985 π. δ/τος «Καθορισμός 
όρων και περιορισμών δομήσεως των οικοπέδων του εγκεκριμένου 
ρυμοτομικού σχεδίου Ληξουρίου (Ν. Κεφαλλονίας)» (ΦΕΚ 
85/Δ/85). 

Ζ. Ως όροι και περιορισμοί δόμησης των χώρων νηπιαγωγείου και 
παιδικού σταθμού που καθορίζονται με το άρθρο 1 εδάφιο α στην 
περιοχή της οποίας τροποποιείται το σχέδιο ορίζονται του τομέα Γ4. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Είφημερίδα της Κυβερνήσεως. 

Στον Υπουργό Περιβάλλοντος^ Χωροταξίας και Δημοσίων Έργων 
χναθέτουμε τη δημοσίευση και εκτέλεση του παρόντος διατάγματος. 

Αθήνα, 15 Ιανουάριου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 











ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 

( 2 ) 

Χαρακτηρισμός ως διατηρητέας της οικίας Νίκου Μπελογιάννη στην 
Αμαλιάδα (Ν. Ηλείας) και επιβολή όρων και περιορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. δ/τος της 17.7.1923, όπως μεταγενέστερα' 
τροποποιήθηκαν και συμπληρώθηκαν και ειδικότερα το άρθρο του 9. 

2. Τις διατάξεις του ν.δ/τος 8/1973 και ειδικότερα τα άρθρα 79 
(παρ. 6) όπως αυτή αντικαταστάθηκε με την παρ. 1 του άρθρου 4 
του νόμου 622/1977 (ΦΕΚ 171/Α) και 80. 

3. Την υπ’ αριθ. ΟΙΚ. 75724/1151/30.12.83 κοινή απόφαση 
των Υπουργών Προεδρίας της Κυβερνήσεως και Χωροταξίας, Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρο 5 
όπως αυτό τροποποιήθηκε και συμπληρώθηκε με την υπ’ αριθ. 
28112/356/17.4.1985 όμοια απόφαση (ΦΕΚ 205/Β). 

4. Τις διατάξεις του ν. 1032/1980 (ΦΕΚ 57/Α) και ειδικότερα τα 
άρθρα 2, 3 και 7. 

5. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

6. Την από 30.7.1985 έκθεση εισήγηση της Διεύθυνσης Παραδο¬ 
σιακών Οικισμών (Γ7). 

7. Την υπ’ αριθ. 966/1985 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρον 1 

1. Χαρακτηρίζεται ως ιστορικό διατηρητέο το κτίριο που βρίσκεται 
επί της οδού Καλαβρύτων και Πλατείας Ελευθερίας .του δήμου Αμα- 
λιάδας (ν. Ηλείας), (οικία Νίκου Μπελογιάννη) όπως φαίνεται να περι¬ 
κλείεται με μαύρο περίγραμμα στο σχετικό πρωτότυπο διάγραμμα σε 
κλίμακα 1:2.000 που θεωρήθηκε από τον Προϊστάμενο της Δ/νσης 


Πολεοδομικών Εφαρμογών με την υπ’ αριθ. 83206/1985 πράξη του 
και που συνοπτικό του αντίτυπο δημοσιεύεται με το παρόν διάταγμα. 

2. Διατηρητέο ορίζεται το κτίριο καθώς και οι εναρμονιζόμενες σε 
αυτό μεταγενέστερες επεμβάσεις. Μεταγενέστερες επεμβάσεις οι 
οποίες δεν παρουσιάζουν ενδιαφέρον ή είναι ξένες προς το ύψος του 
κτιρίου και το αλλοιώνουν, μπορεί να αφαιρεθούν. Για τα παραπάνω 
γνωμοδοτεί η Επιτροπή Ενασκήσεως Αρχιτεκτονικού Ελέγχου (Ε. Ε. 
Α. Ε). 

3. Επιτρέπεται η επισκευή, ο εκσυγχρονισμός των εγκαταστάσεων, 
η στατική ενίσχυση, η εσωτερική διαρρύθμιση και κάθε επέμβαση για 
λόγους στατικούς και λειτουργικούς του χαρακτηριζόμενου ώς διατη¬ 
ρητέου κτιρίου, εφόσον δεν (αλλοιώνεται ο γενικός αρχιτεκτονικός χα¬ 
ρακτήρας και οι βασικές αρχές της σύνθεσης του κτιρίου και δεν 
θίγονται τα αναφερόμενα στην παρ. 2 διατηρητέα στοιχεία του. 

4. Δεν επιτρέπεται η τοποθέτηση οποιοσδήποτε επιγραφής η δια¬ 
φήμισης στη στέγη, στα στηθαία και προστεγάσματα του κτιρίου. 

Στις προσόψεις 'ιου κτιρίου επιτρέπεται η τοποθέτηση επιγραφών 
περιορισμένου μεγέθους, με σύμφωνη γνώμη της Ε. Ε. Α. Ε. 

Άρθρον 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση του παρόντος διατάγματος. 

Αθήνα, 13 Ιανουάριου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 



• δι·«ΛΡ>Ι**0 

(3) 

Έγκριση τοπικού ρυμοτομικού σχεδίου στην εκτός σχεδίου περιοχή 
«Σχολής Ευελπίδων» του δήμου Αθηναίων για τον καθορισμό κοι¬ 
νωφελών και κοινόχρηστων χώρων και καθορισμός όρων και πε¬ 
ριορισμών δόμησης αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του ν. δ/τος της 17.7.1923, όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 

70. 

2. Τις διατάξεις του 1337/1983 (ΦΕΚ 33/Α) και ειδικότερα το 
άρθρΟ 26, όπως αυτό αντικαταστάθηκε με το άρθρο 8 (παρ. 13) του 
ν. 1512/85 (ΦΕΚ 4/Α). 

3. Τις διατάξεις του ν. δ. 8/1973 όπως τροποποιήθηκε με το ν.δ. 
205/1974 (ΦΕΚ 363/Α) και ειδικότερα τα άρθρα 32, 34, 35 (παρ. 
5β). 

4. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

5. Την υπ’ αριθ. 410/1985 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

6. Την υπ’ αριθ. 969/1985 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρον 1 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
«Σχολής Ευελπίδων» του δήμου Αθηναίων (ν. Αττικής) με τον καθορι¬ 
σμό: 

α) του χώρου με στοιχεία Α Δ" Ε" Ζ" Η" Λ Μ Μ 0 Ν Ξ Α για 
κοινωφελείς λειτουργίες. 

β) Του χώρου με στοιχεία Δ' Β Γ Δ Ε Ζ Η θ I Κ Η' Ζ' Ε' Δ’ 
για τη δημιουργία κέντρου εκπαιδευτικών, αθλητικών και πολιτιστι¬ 
κών δραστηριοτήτων. 

γ) Χώρων κοινοχρήστων πρασίνων με στοιχεία Ο Π Ρ Μ Μ. Ν Ξ 
Ο, Λ Σ Σ" Η" Λ και Τ’ Κ Η’ Σ' Τ\ 
δ) Του χώρου με στοιχεία Ξ Ο Α1 Β1 Γ1 Δ1 Ε1 Ζ1 Θ1 Α Ξ ως 
χώρου πλατείας. 

ε) Πεζοδρομίου με στοιχεία Δ’ Ε' Ζ’ Η’ Σ' Σ” Η” Ζ" Ε" 
Δ" Δ', όπως οι παραπάνω χώροι φαίνονται στο σχετικό διάγραμμα 
σε κλίμακα 1:500 που θεωρήθηκε από τον Προϊστάμενο της Δ/νσης 
Πολεοδομικών Εφαρμογών με την υπ’ αριθ. 83204/1985 πράξη του 
και που συνοπτικό του αντίτυπο δημοσιεύεται με το παρόν διάταγμα. 

Άρθρον 2 

1. Οι όροι και περιορισμοί δόμησης των ανωτέρω χώρων καθορίζο¬ 
νται ως εξής: 


α) Χώρος Α Δ" Ε" Ζ" Η" Λ Μ Μ 0 Ν Ξ Α (για κοινωφελείς λει¬ 
τουργίες). 

Οικοδομικό σύστημα: πανταχόθεν ελεύθερο. 

Μέγιστο ποσοστό κάλυψης σαράντα τοις εκατό (40%) της επιφά¬ 
νειας του χώρου. 

Συντελεστής δόμησης: (0,98) ενενήντα οκτώ εκατοστά. 

Μέσα στο χώρο καθορίζεται η θέση και διάταξη των κτιρίων. 

0 μέγιστος επιτρεπόμενος αριθμός ορόφων των προσθηκών των 
κτιρίων και το μέγιστο επιτρεπόμενο ύψος αυτών ορίζεται ως ακολού¬ 
θως: 

Κτίρια που χαρακτηρίζονται στο διάγραμμα με τους αριθμούς 2, 
3, 4, 5, 6, 7 και 8. 

Αριθμός ορόφων προσθήκης ένας (1), μέγιστο ύψος τέσσερα (4) μέ¬ 
τρα. 

κτίριο με αριθμό 9. 

Αριθμός ορόφων προσθήκης δύο (2), μέγιστο ύψος οκτώ (8) μέτρα. 

Κτίριο με αριθμό 16. 

Αριθμός ορόφων προσθήκης 3, μέγιστο ύψος εννέα και μισό (9,5) 

' μέτρα. 

β) Χώρος Δ’ Β Γ Δ Ε Ζ Η θ I Κ Η" Ζ Ε" Δ’ (για τη 
δημιουργία κέντρου εκπαιδευτικών, αθλητικών και πολιτιστικών δρα¬ 
στηριοτήτων). 

Οικοδομικό σύστημα: πανταχόθεν ελεύθερο. 

Μέγιστο ποσοστό κάλυψης της επιφάνειας του χώρου τριανταπέντε 
35% τοις εκατό 

Συντελεστής δόμησης οκτώ δέκατα (0,8). 

γ) Χώρος πλατείας Ξ Ο Α1 Β1 Γ1 Δ1 Ε1 Ζ1 Θ1 Α Ξ. 

Μέσα στον παραπάνω χώρο επιτρέπεται η ανέγερση κτίσματος 
αναψυκτηρίου με εμβαδόν πενήντα (50) τετρ. μέτρα, αριθμός ορόφων 
ένας (1) και ελάχιστη απόσταση από τα όρια της πλατείας επτά (7) 
μέτρα. 

δ) Στο χώρο II ΚΙ Μ ΜΙ II επιτρέπονται τρεις (3) όροφοι κάτω 
από την επιφάνεια του εδάφους. 

Μέγιστη επιφάνεια κάθε ορόφου 5750 μ2 με δυνατότητά προσαύ- 
ξησης 5% για λειτουργικές ανάγκες του υπογείου χώρου στάθμευσης 
(αεραγωγοί, διελεύσεις αυτοκινήτων, κλπ.) 

Άρθρον 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση του παρόντος διατάγματος. 

Αθήνα, 13 Ιανουάριου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

